Oscar za najbolji animirani film

**Oscar za najbolji animirani film**, je nagrada koju dodjeljuje Akademija filmskih umjetnosti i nauka (AMPAS) svake godine za animirani igrani film koji je definisan od strane Akademije kao film koji traje više od 40 minuta, u kojem nastupaju likovi stvoreni pomoću tehnike kadar-po-kadar (frame-by-frame), a značajan broj glavnih likova su animirani u ne manje od 75 posto vremena trajanja filma. Oscar za najbolji animirani film je prvi put uručen za animirani film snimljen 2001. godine.

Članovi AMPAS-a biraju nominirane i dobitnike nagrade Oscar. Ako ima 16 ili više filmova u kategoriji, pobjednik se izglasava za uži izbor od pet filmova, što se dogodilo šest puta, u suprotnom bude samo tri filma u užem izboru. Dodatno, osam animiranih filmova moraju biti objavljeni u kinima u okrugu Los Angelesa tokom kalendarske godine da bi mogao ući u konkurenciju. Animirani filmovi mogu biti nominirani i za druge kategorije, ali to se rijetko dešavalo: * Ljepotica i zvijer * (1991) bio je prvi animirani film ikada nominiran za najbolji film. * Nebesa * (2009) i * Priča o igračkama 3 * (2010) također su dobili nominacije za najbolji film nakon što je Akademija proširila broj kandidata. * Valcer sa Bashirom * (2008) je jedini animirani film ikada nominiran za najbolji strani film (iako nije bio nominiran u kategoriji za najbolji animirani film). U kategoriji dominira Pixar koji je snimio devet filmova koji su bili nominovani i svih sedam su bili pobjednici; jedina dva filma koje su oni snimili, otkako se započelo sa ovom kategorijom, nisu bili nominirani u ovoj kategoriji a to su: * Auta 2 * i * Univerzitet za monstrume *.

## Historija 
Tokom historije dodjele Oscara, AMPAS se odupirao ideji da uvede redovnu dodjelu nagrada za animirane igrane filmove s obzirom da je bilo jednostavno premalo takvih filmova snimljenih da bi se uzeli u razmatranje. Umjesto toga, Akademija je povremeno dodjeljivala Počasnog Oscara za izuzetne produkcije, obično za Walt Disney Pictures, kao što je * Snjeguljica i sedam patuljaka * iz 1938. godine.Oscar za specijalna dostignuća je dodijeljen 1989. godine za poluanimirani hibridni film *Ko je smjestio Zeki Rogeru?* i za *Priču o igračkama*,  1996. godine

Do 2001. godine, desio se uspon Disneyjevih rivala na tržištu dugometražnog animiranog filma, kao što su DreamWorks Animation, što je stvorilo značajno povećanje filmskih izdanja, sa godišnjim brojem koji je bio dovoljan da AMPAS preispita uvođenje kategorije. Oscar za najbolji animirani film je prvi put dodjeljen na 74. dodjeli "Oscara", održanoj 24. marta, 2002. godine. Akademija uvela pravilo da se nagrada neće dodjeljivati ako tokom godine bude manje od osam prihvatljivih filmova koji se prikazuju u kinima.

Zaposleni u industriji animacije kao i ljubitelji žanra izrazili su nadu da će prestiž ove nagrade za rezultat imati poticaj na blagajnama i da će podstaći povećanu produkciju animiranih filmova. Međutim, neki članovi i ljubitelji filma su kritikovali nagradu, rekavši da je svrha kategorije samo da spriječi da nijedan od animiranih filmova nema šanse za pobjedu u kategoriji za najbolji film. Ova kritika je posebno istaknuta na 81. dodjeli "Oscara", na kojoj je film * WALL-E * osvojio nagradu, ali nije bio nominiran za najbolji film, bez obzira na pretežno pozitivne kritike od strane kritičara i kina i općenito se smatrao jednim od najboljih filmova 2008. godine. To je dovelo do kontroverze oko toga da li je film namjerno izgubio nominaciju od strane Akademije. Filmski kritičar Peter Travers prokomentarisao je da "ako je ikad bilo vrijeme da dugometražni animirani film zasluži da bude nominiran za najbolji film, to je * WALL-E *". Međutim, prema važećim pravilima Akademija navodi da bilo koji film nominiran za ovu kategoriju i dalje može biti nominiran za najbolji film. U 2010. godini Akademija je donijela novo pravilo u vezi sa tehnikom snimanja performansa u filmovima kao što su *A Christmas Carol* Roberta Zemeckisa i * Pustolovine Tintina: Tajna jednoroga * Stevena Spielberga, i kako ovakvi filmovi u budućnosti ne mogu biti podobni za ovu kategoriju. Ovo pravilo je možda napravljeno da se spriječe nominacije igranih filmova koji se u velikoj mjeri oslanjaju na snimke pokreta, kao što je film Jamesa Camerona *Avatar*.

Kada je kategorija prvi put bila uvedena, nominacije su dobijale osobe koje su bile najviše uključene u kreiranju pobjedničkih filmova. Ovo je mogao biti producent, režiser, ili oboje. Na 76 dodjeli "Oscara" 2004. godine, samo je režiser filma dobio nominaciju. Na 86. dodjeli "Oscara" 2014. godine, ovo je izmijenjeno da se mogu nominirati jedan producent i najviše dva režisera.

## Dobitnici  
## Reference 
Kategorija:Oscar za najbolji animirani film